Diari Oficial de la Generalitat Valenciana


Sumari del DOGV 5076, del 23-08-2005 (2005/8927)

RESOLUCIÓ de 27 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Bilateral de col·laboració entre l'Entitat Pública Empresarial Red.es (Ministeri d'Indústria, Turisme i Comerç) i la Generalitat Valenciana per al desenrotllament del programa .Internet en les Biblioteques..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5076

Data del DOGV
:   23-08-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/8927


Data del document
:   27-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * biblioteca pública
    * nova tecnologia
    * xarxa de transmissió interactiva
    * cooperació administrativa

RESOLUCIÓ de 27 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Bilateral de col·laboració entre l'Entitat Pública Empresarial Red.es (Ministeri d'Indústria, Turisme i Comerç) i la Generalitat Valenciana per al desenrotllament del programa ?Internet en les Biblioteques?. [2005/8927]
  
Subscrit, després de la tramitació prèvia reglamentària, entre l'Entitat Pública Empresarial Red.es (Ministeri d'Indústria, Turisme i Comerç) i la Generalitat Valenciana, el 20 de setembre de 2004, un Conveni Bilateral de col·laboració per al desenrotllament del programa ?Internet en les Biblioteques?, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0426/2005, i que figura com a annex d'esta resolució.
  
València, 27 de juliol de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI BILATERAL DE COL·LABORACIÓ ENTRE L'ENTITAT PÚBLICA EMPRESARIAL RED.ES (MINISTERI D'INDÚSTRIA, TURISME I COMERÇ) I LA GENERALITAT VALENCIANA PER AL DESENROTLLAMENT DEL PROGRAMA ?INTERNET EN LES BIBLIOTEQUES-
  
València, 20 de .setembre de 2004
  
Reunits
  
D'una part, Alejandro Font de Mora Turón, conseller de Cultura, Educació i Esport, en nom i representació de la Generalitat Valenciana i facultat per a la firma d'este conveni, en virtut de l'acord adoptat pel Consell de la Generalitat el dia.17 de setembre. de 2004.
  
I de l'altra, Francisco Ros Perán, President de l'Entitat Pública Empresarial Red.es en virtut del Reial Decret 164/2002, de 8 de febrer, i del Reial Decret 988/2004, de 30 d'abril, en nom i representació d'eixa entitat pública empresarial (d'ara en avant, ?Red.es?)
  
Red.es (Entitat Pública Empresarial adscrita al Ministeri d'Indústria, Turisme i Comerç) i la Generalitat Valenciana, per mitjà de la Conselleria de Cultura, Educació i Esport, podran ser denominades ?la Part- i, de forma conjunta, ?les Parts?.
  
Ambdós parts es reconeixen la capacitat jurídica necessària per a subscriure el present conveni i en virtut d'això
  
Manifesten
  
Primer. Que el dia 30 d'octubre de 2002 el Ministeri d'Educació, Cultura i Esport i el Ministeri de Ciència i Tecnologia van subscriure el ?Conveni Marc de Col·laboració per a la posada en marxa del Programa ?Internet en les Biblioteques- (d'ara en avant, ?el Conveni Marc de Col·laboració?).
  
Segon. Que en l'estipulació segona del Conveni Marc de Col·laboració s'establix que ?Les Comunitats Autònomes que així ho desitgen podran participar en el desenrotllament de les accions previstes en el present Conveni assumint els drets i les obligacions que els corresponguen en els termes i condicions arreplegats en este per mitjà de la subscripció de convenis específics d'adhesió, que figuraran com a addendes a este Conveni Marc.-.
  
Tercer. Que la Conselleria de Cultura, Educació i Esport de la Generalitat Valenciana ha decidit participar en el Programa ?Internet en les Biblioteques- per a la qual cosa ha subscrit el dia 23 de maig de 2003 el corresponent Acord d'Adhesió que figura com a addenda al Conveni Marc de Col·laboració.
  
Quart. Que Red.es, entitat pública empresarial adscrita a la Secretaria d'Estat de Telecomunicacions i per a la Societat de la Informació, té encomanada la gestió de les actuacions relatives a connectivitat i equipament compreses en el programa ?Internet en les Biblioteques?, d'acord amb el que disposa l'article 3 del Reial Decret 164/2002, de 8 de febrer, pel qual s'aprova l'Estatut de l'entitat pública empresarial Red.es, i en el Conveni de Col·laboració firmat entre el Ministeri de Ciència i Tecnologia i Red.es de 18 de març de 2002.
  
Quint. Que les Parts entenen que és prioritari, per a afavorir l'accés a la societat de la informació, desenrotllar una àmplia xàrcia de punts d'accés públic a Internet en les biblioteques públiques que permeta a tots els ciutadans accedir a Internet de forma gratuïta amb una qualitat elevada, dotant les biblioteques de la connectivitat i l'equipament necessaris per a això.
  
Es pretén, especialment, aconseguir una gran extensió geogràfica en la distribució dels punts d'accés, aprofitant la xàrcia de biblioteques municipals.
  
En este sentit, és necessari aprofitar la ràpida extensió geogràfica de les xàrcies de telecomunicacions que oferixen servicis de connexió a Internet en banda ampla. Igualment s'han anat implantant en el nostre país diferents solucions com la tecnologia ADSL, els mòdems de cable o les tecnologies sense fil o satel·litàries per a suportar esta classe de comunicacions.
  
Igualment, convé ressaltar el progressiu abaratiment de les comunicacions de banda ampla en les seues diferents modalitats i l'existència en el mercat de múltiples ofertes de connexió a Internet a alta velocitat a preus assequibles.
  
El Govern espanyol ha adoptat diverses mesures concretes de caràcter normatiu per a promoure la utilització d'Internet en les biblioteques públiques. Entre estes mesures, destaca l'Acord de 2 d'agost de 2001 de la Comissió Delegada del Govern per a Assumptes Econòmics, pel qual s'aproven les tarifes dels nous servicis ADSL minoristes prestats per ?Telefónica de España, SAU?, en centres que impartisquen cicles d'ensenyança obligatòria i en biblioteques públiques (BOE de 8 d'agost de 2001), la qual cosa representa una reducció del 40 per 100 en les quotes d'abonament vigents per als servicis ADSL minoristes amb caràcter general.
  
El desenrotllament de la xàrcia de punts d'accés públic a Internet en les biblioteques inclou actuacions de millora dels sistemes d'accés a Internet de les biblioteques públiques instal·lant accessos de banda ampla on estiga disponible, xàrcies d'àrea local i els equips multimèdia i programes informàtics bàsics que resulten necessaris per a facilitar l'accés a Internet dels usuaris.
  
Estes actuacions, unides al programa ?Internet en l'Escola?, tindran un important efecte positiu en l'acceleració de l'extensió territorial de les xàrcies de banda ampla i presenten una important sinergia amb el desenrotllament de l'administració electrònica en l'àmbit municipal.
  
Les actuacions descrites abans es complementaran amb altres iniciatives del Govern espanyol com el programa ?Internet per a Tots- l'objectiu del qual és proporcionar a tots els ciutadans una formació bàsica en l'ús de les noves tecnologies, que podran fer ús dels punts d'accés que es desenrotllen a l'empara d'este programa.
  
Sext. Que ha de tindre's en compte igualment que la Generalitat Valenciana i determinades corporacions locals han posat en marxa diferents iniciatives per a dotar les biblioteques públiques de connectivitat i equipament i per a instal·lar-hi punts d'accés públic a Internet. La situació existent haurà de ser presa en consideració per a definir les actuacions concretes a realitzar a l'empara del present Conveni quant a la millora de la connectivitat i equipament de les biblioteques.
  
D'acord amb això, la situació actual d'eixes biblioteques en relació amb estes actuacions, apareix reflectida en el document que, amb la rúbrica ?Punt de partida?, s'annexa com a annex I al Conveni de Col·laboració.
  
Sèptim. Que la solució tecnològica que acorden les Parts per a la posada en marxa d'este programa, prenent com a punt de partida les solucions tecnològiques adoptades en les iniciatives referides en l'expositiu sext anterior, apareix descrita en el document que s'annexa al present Conveni de Col·laboració com a annex II amb la rúbrica ?Solució tecnològica proposada?.
  
Octau. Que els objectius que es perseguixen amb el programa ?Internet en les Biblioteques?, a la Comunitat Autònoma Valenciana apareixen referits en el document que s'annexa al Conveni de Col·laboració com a annex III amb la rúbrica ?Objectius del Programa Internet en les Biblioteques?.
  
Nové. Que per a la consecució d'estos objectius és imprescindible la col·laboració de les corporacions locals atés que són estes les titulars de les biblioteques municipals. No obstant això, ja que correspon a les comunitats autònomes ?en virtut de les funcions assumides en els seus respectius Estatuts d'Autonomia en desenrotllament dels articles 148.115a i 149.128a de la Constitució- la coordinació i el desenrotllament de totes les biblioteques públiques dels seus territoris, se'ls encomana l'impuls i la coordinació de la participació de les corporacions locals que gestionen biblioteques públiques en el programa ?Internet en les Biblioteques- en l'àmbit de la seua comunitat.
  
Dècim. Que les actuacions previstes en el programa ?Internet en les Biblioteques- contribuiran de forma decisiva a complementar i donar suport a altres actuacions fonamentals del Ministeri d'Educació, Cultura i Esport per al desenrotllament de la cultura, com són el Pla de Foment de la Lectura i el Pla d'Impuls de les Biblioteques Públiques.
  
Onze. Que la Conselleria de Cultura, Educació i Esport de la Generalitat Valenciana i Red.es, desitjant que els ciutadans de València disposen dels mitjans necessaris que els permeten accedir a la societat de la informació, convenen a subscriure el present Conveni (d'ara en avant, ?el Conveni Bilateral?) a fi de desenrotllar les actuacions necessàries per a aconseguir els beneficis referits en l'expositiu octau anterior d'acord amb les següents
  
Clàusules
  
Primera. Objecte
  
L'objecte del Conveni Bilateral és l'execució del programa ?Internet en les Biblioteques- a la Comunitat Autònoma Valenciana en la part relativa al desenrotllament de la xàrcia de punts d'accés públic a Internet en les biblioteques públiques espanyoles en els termes que es definixen en el present Conveni, amb la finalitat que tots els usuaris puguen accedir a Internet de forma gratuïta i amb una qualitat elevada.
  
Segona. Actuacions a realitzar
  
Una vegada definida la situació actual en les biblioteques públiques de la Comunitat Autònoma quant a connectivitat a Internet i disponibilitat d'equipament per a facilitar l'accés dels seus usuaris a la Xàrcia, que s'arreplega en l'annex I del present Conveni, així com la solució tècnica per a desenrotllar una xàrcia de punts d'accés públic a Internet en les biblioteques, definida en l'annex II, les Parts convenen a distribuir-se les actuacions necessàries per a aconseguir els objectius arreplegats en l'annex III d'este Conveni, de la forma següent:
  
a) La Conselleria de Cultura, Educació i Esport, en coordinació amb Red.es, realitzarà les actuacions relatives a:
  
1. Connectivitat: Proporcionar connexió a Internet de banda ampla a les biblioteques públiques, per mitjà de les tecnologies convencionals disponibles (ADSL, cable, etc).
  
2. Equipament: Dotació de l'equipament multimèdia i de les aplicacions de programari bàsiques per a facilitar la connexió a Internet dels usuaris en els termes establits en l'annex II del present Conveni.
  
3. Xàrcies d'Àrea Local: En la biblioteca es desplegarà una xàrcia d'àrea local que permeta la connexió dels terminals de la biblioteca amb l'equipament de connectivitat a Internet. Per a facilitar el desplegament de l'equipament en les biblioteques i reduir els requisits dels locals quant a infraestructura i cablejat, es preveu l'ús d'una xàrcia d'àrea local sense fil (WLAN).
  
4. Servicis de Suport i Manteniment: En el marc d'este conveni, s'oferirà suport i manteniment dels equips i servicis proporcionats durant la vigència d'este.
  
b) Red.es, en coordinació amb la Conselleria de Cultura, Educació i Esport, realitzarà les actuacions relatives a:
  
1. Connectivitat: Proporcionar connectivitat a les biblioteques públiques que no en disposen i que no hagen de ser connectades a través d'altres iniciatives. Red.es fomentarà la connexió no discriminatòria per la qual cosa proporcionarà una solució que permeta connectar les biblioteques independentment de la seua ubicació geogràfica i infraestructura disponible, sempre que això resulte possible.
  
2. Equipament: Dotació de l'equipament multimèdia i de les aplicacions de programari bàsiques per a facilitar la connexió a Internet dels usuaris en els termes establits en l'annex II del present Conveni.
  
3. Xàrcies d'Àrea Local: En la biblioteca es desplegarà una xàrcia d'àrea local que permeta la connexió dels terminals de la biblioteca amb l'equipament de connectivitat a Internet. Per a facilitar el desplegament de l'equipament en les biblioteques i reduir els requisits dels locals quant a infraestructura i cablejat, es preveu l'ús d'una xàrcia d'àrea local sense fil (WLAN).
  
4. Servicis d'Explotació, Suport i Manteniment: El model inclou una plataforma de gestió centralitzada que permetrà realitzar les funcions d'explotació i gestió de l'equipament de les biblioteques en remot. Així mateix, en el marc d'este conveni, s'oferirà suport i manteniment dels equips i servicis proporcionats durant la vigència d'este.
  
Tercera. Inversions en matèria de connectivitat i equipament
  
3.1 La inversió total a realitzar a la Comunitat Autònoma de València en aplicació del programa ?Internet en les Biblioteques?, en matèria de connectivitat i equipament és de 2.420.391 euros.
  
3.2 L'import que ha d'invertir la Comunitat Autònoma Valenciana i les corporacions locals corresponents en les actuacions referides en la lletra a) de la clàusula segona ascendix a la quantitat màxima de 968.157 euros, repartides tal com indica la clàusula 6.1.
  
3.3 L'import que ha d'invertir Red.es en les actuacions referides en la lletra b) de la clàusula segona ascendix a la quantitat de 1.452.235 euros.
  
3.4 Red.es executarà les inversions en la proporció que li correspon, a mesura que la Comunitat Autònoma Valenciana vaja complint i justificant, d'acord amb el que preveu l'apartat a) de la clàusula sexta, l'obligació d'inversió arreplegada en la clàusula 3.2. A este efecte, la Comunitat Autònoma Valenciana haurà d'acreditar la realització d'estes inversions amb la periodicitat que s'establisca per la Comissió de Seguiment i haurà d'adjuntar la relació de biblioteques públiques beneficiades en els termes previstos en la clàusula quarta.
  
Quarta. Determinació de les biblioteques públiques beneficiades per les actuacions en matèria de connectivitat i equipament.
  
Correspondrà a la Conselleria de Cultura, Educació i Esport determinar, respectant en tot cas els principis d'objectivitat, transparència i no discriminació, les biblioteques públiques que es beneficiaran de les actuacions en matèria de connectivitat i equipament en cada període temporal, d'acord amb els criteris que es determinen en l'annex IV del present Conveni.
  
A este efecte, la Conselleria de Cultura, Educació i Esport remetrà a la Comissió de Seguiment del present Conveni les convocatòries o altres actuacions semblants que la Conselleria de Cultura, Educació i Esport realitze en el seu àmbit territorial amb la finalitat de seleccionar les biblioteques públiques que es beneficiaran de les actuacions arreplegades en el present programa. La Comissió de Seguiment verificarà que les convocatòries respecten els criteris de selecció i els principis d'objectivitat, transparència i no discriminació.
  
La relació de biblioteques que resulte de l'aplicació d'estos criteris així com el calendari previst d'actuació s'anirà incorporant al present Conveni com a addendes a l'annex IV.
  
Qualsevol tractament automatitzat de dades personals dels usuaris de les biblioteques beneficiàries, haurà de realitzar-se conforme a la legislació vigent en matèria de protecció de dades de caràcter personal.
  
Quinta. Drets i obligacions de les Parts.
  
Les Parts firmants d'este Conveni es comprometen a realitzar totes les actuacions que siguen necessàries per a la total execució del present Conveni Bilateral.
  
En particular, la Conselleria de Cultura, Educació i Esport es compromet a impulsar i coordinar la participació de les corporacions locals en el programa ?Internet en les Biblioteques?.
  
Les Parts duran a terme la contractació dels béns i servicis necessaris per a la realització de les activitats referides en la clàusula segona d'acord amb el que establixen les seues normes de contractació, tenint en compte que el criteri bàsic que haurà de presidir l'elaboració dels plecs de contractació serà el d'afavorir el desenrotllament de la competència en el sector de les telecomunicacions a través de la introducció de clàusules o condicions concretes que permeten aconseguir este fi.
  
Les Parts hauran de facilitar-se tota la informació, assistència tècnica i col·laboració que es requerisca per a l'execució adequada de les actuacions que els corresponen.
  
En particular, les Parts hauran de facilitar-se tota la informació i assistència tècnica que es necessite per a elaborar els corresponents plecs de clàusules jurídiques i de clàusules tècniques dels procediments d'adjudicació que realitzen a l'efecte de complir les obligacions assumides en el Conveni Bilateral.
  
Sexta. La posada a disposició dels béns i servicis
  
La posada a disposició dels béns i servicis per part de Red.es a les biblioteques públiques beneficiàries del programa només es produirà en el moment en què concórreguen les condicions següents:
  
a) Que la Comunitat Autònoma Valenciana complisca l'obligació d'inversió en els termes establits en l'apartat 6.1, i
  
b) Que es complisquen els requisits tècnics establits en l'apartat 6.2
  
6.1 Compliment de l'obligació d'inversió per la Comunitat Autònoma Valenciana
  
A l'efecte del compliment de l'obligació d'inversió, es computarà com a inversió realitzada per la Comunitat Autònoma Valenciana únicament l'import d'aquelles obligacions de contingut econòmic que complisquen els requisits següents:
  
a) Que es reconeguen a càrrec del seu pressupost.
  
b) Que tinguen per causa béns o servicis inclosos en el Conveni Bilateral.
  
c) Que la data de reconeixement de l'obligació siga posterior a la data de la firma del Conveni Bilateral.
  
La Conselleria de Cultura, Educació i Esport justificarà la inversió realitzada per mitjà de certificat emés i firmat pel titular de l'òrgan que tinga encomanada la seua execució correcta i total.
  
La Conselleria de Cultura, Educació i Esport emetrà els certificats amb la periodicitat que es derive de les actuacions d'inversió efectuades. La Comissió de Seguiment podrà modificar els períodes d'emissió atenent a les circumstàncies.
  
El certificat comprendrà l'import total de les obligacions de contingut econòmic reconegudes pels òrgans competents encarregats de desenrotllar les actuacions previstes en el Conveni Bilateral, i s'acompanyarà d'un llistat individualitzat d'estes obligacions, o bé dels documents comptables que les reflectisquen. El total del llistat haurà de coincidir amb l'import del certificat firmat.
  
Tant en un supòsit com en l'altre haurà de constar en el llistat, la data de reconeixement de l'obligació, la seua quantia, els béns o servicis que l'han generada, el número d'expedient que origina eixa obligació i l'òrgan que l'ha reconeguda.
  
Referent a l'aportació de la Conselleria de Cultura, Educació i Esport, al citat conveni i dins de l'aportació general de la Comunitat Valenciana, la Direcció General del Llibre i Biblioteques destinarà un mínim de 234.183 euros del seu pressupost entre l'any 2004 i 2005, amb una càrrega de 83.930 euros l'any 2004 dins del projecte denominat ?Ajuda millora equipament informàtic de biblioteques municipals de la Comunitat Valenciana- del programa 45138-7, projecte d'inversió T3196000 i de 150.253 euros per a l'any 2005 dins del projecte denominat ?Ajuda millora equipament informàtic de biblioteques municipals de la Comunitat Valenciana- del programa 45489-7, projecte d'inversió T3196000. La resta de l'aportació de la Comunitat Valenciana serà sufragat per la mateixa administració local. L'aportació conjunta de la Generalitat Valenciana i les corporacions locals de la Comunitat Valenciana serà com a màxim de 968.157 euros per a tota la vigència del conveni.
  
6.2 Compliment dels requisits tècnics
  
La Conselleria de Cultura, Educació i Esport haurà de certificar que la biblioteca pública beneficiària de les actuacions complix els requisits tècnics necessaris perquè els béns i servicis proporcionats per Red.es resulten immediatament operatius.
  
Este certificat comprendrà el llistat d'adreces de les biblioteques on ha de realitzar-se la posada a disposició dels béns i servicis, així com la relació individualitzada i totalitzada dels béns i servicis que han de ser proporcionats en cada una d'estes, i serà emés i firmat pel titular de l'òrgan que tinga encomanada l'execució correcta i total del conveni.
  
6.3 Seguiment i execució de les actuacions d'inversió
  
La Conselleria de Cultura, Educació i Esport una vegada proporcionats els béns i servicis, certificarà a Red.es, en el termini d'un mes des de la data de la seua recepció, la conformitat amb la seua posada en marxa i el seu correcte funcionament.
  
Este certificat comprendrà un document firmat pel responsable de cada una de les biblioteques on s'hagen rebut els béns i servicis, en el qual constarà la relació individualitzada i totalitzada d'estos i la conformitat amb la seua correcta posada en marxa i funcionament, i serà firmat pel titular de l'òrgan de la Comunitat Autònoma que tinga encomanada la seua execució correcta i total.
  
Una vegada rebuts els certificats contemplats en els apartats 6.1 i 6.2, Red.es remetrà a la Conselleria de Cultura, Educació i Esport Valenciana amb la periodicitat que es fixe per la Comissió de Seguiment, un certificat comprensiu de la inversió efectuada per l'entitat pública.
  
Sèptima. Participació de les biblioteques públiques beneficiàries d'estes actuacions en el Programa ?Internet per a Tots-
  
D'acord amb el que establix la clàusula sexta del Conveni Marc de Col·laboració, correspondrà a la Conselleria de Cultura, Educació i Esport determinar les biblioteques públiques beneficiàries de les actuacions previstes en la clàusula segona del Conveni Bilateral, i relacionades en l'annex IV, que participaran com a centres col·laboradors del programa ?Internet per a Tots?, en els termes que s'establisquen en el protocol de participació que elaborarà el Ministeri d'Indústria, Turisme i Comerç.
  
Octava. Modificació del Conveni Bilateral
  
Les Parts es reserven el dret de modificar el contingut del Conveni Bilateral, i en conseqüència les actuacions a realitzar en el cas que això fóra necessari atenent al desenrotllament i execució efectiva del programa ?Internet en les Biblioteques?.
  
Novena. Naturalesa del Conveni Bilateral
  
El present Conveni Bilateral és dels previstos en l'article 3.1.d) del Text refós de la Llei de Contractes de les Administracions Públiques aprovat per Reial Decret Legislatiu 2/2000 de 16 de juny.
  
Dècima. Vigència del Conveni
  
El present Conveni Bilateral produirà efecte des del moment de la seua firma i tindrà vigència fins al 31 de desembre del 2005, i es podrà prorrogar de forma expressa a partir d'eixe moment per períodes anuals successius si no hagueren conclòs les actuacions objecte d'este.
  
Onze. Comissió de Seguiment del Conveni
  
S'establix una Comissió de Seguiment del Conveni Bilateral constituïda per dos representants de la Conselleria de Cultura, Educació i Esport i dos representants de Red.es.
  
Correspon a la Comissió de Seguiment resoldre els problemes d'interpretació i compliment que es deriven del Conveni Bilateral, així com modificar les actuacions a realitzar arreplegades en els annexos, amb consentiment previ de les Parts i sempre que no suposen una alteració substancial de l'objecte del Conveni Bilateral. Així mateix li correspon la verificació que la selecció de les biblioteques públiques beneficiàries del present Conveni s'ha realitzat respectant els criteris establits en l'annex IV en els termes previstos en la clàusula quarta.
  
La Comissió de Seguiment es reunirà com a mínim dos vegades a l'any i sempre que ho sol·licite algun dels membres que la componen.
  
I en prova de conformitat, les Parts firmen el Conveni Bilateral, en dos exemplars i a un sol efecte, en el lloc i la data indicats més amunt.
  
El conseller de Cultura, Educació i Esport: Alejandro Font de Mora Turón
  
El president de l'Entitat Pública Empresarial Red-es: Francisco Ros Perán
  
ANNEX I
  
PUNT DE PARTIDA
  
En este annex es descriu la situació actual en què es troben les biblioteques de la Comunitat de València quant a infraestructura, servicis (gestió, d'usuari), plans de formació i campanyes de conscienciació i motivació.
  
Així, s'aporten en primer lloc dades quantitatives relatives a equipament, xàrcies i connectivitat de les biblioteques de la Comunitat, i a continuació es descriuen les iniciatives que s'han posat en marxa en la Comunitat per a proporcionar servicis addicionals en eixes biblioteques per mitjà de l'ús de la tecnologia.
  
1. Dades generals d'infraestructura
  
En la taula següent es mostren les dades de biblioteques quant a connectivitat, nre. de terminals i xàrcies d'àrea local, desagregats per la grandària del municipi en què es troben:
  
2. Descripció d'iniciatives en marxa
  
2.1. Projecte DISEMINA
  
La millora de la qualitat de vida que la Societat de la Informació fa possible, exigix de l'administració Pública promoure, coordinar i impulsar iniciatives, encaminades al desenrotllament i l'expansió de la Societat de la Informació, a facilitar-ne l'assimilació i reduir les barreres econòmiques, tecnològiques i de qualificació que pogueren existir per al seu gaudi ple per part de tots els ciutadans. Per això, la promoció i difusió de la societat de la informació constituïx una prioritat i un compromís ineludible del Govern Valencià.
  
A través del programa DISEMINA s'instal·len nuclis d'accés a Internet i facilitats multimèdia en edificis d'accés públic de zones rurals, municipis xicotets o barris de grans ciutats. A més realitza accions de formació en les noves tecnologies dels sectors de la població amb més barreres i dificultats.
  
Amb l'objectiu d'accelerar l'accés i ús de les Tecnologies de la Informació i de les Comunicacions (TIC) pels ciutadans de zones rurals, municipis xicotets i barris de grans ciutats, es vetlarà perquè el procés siga ràpid i eficient, socialment integrador, referme la confiança dels ciutadans en les TIC i reforce la cohesió social i la vertebració i el reequilibri territorial.
  
Per mitjà de l'alfabetització digital i la formació a distància, amb un sistema d'ajuda i d'estímul personalitzats, el foment de la presència en la xàrcia en estes zones i del col·lectiu DISEMINA.
  
Els mitjans de DISEMINA són:
  
- Creació d'una xàrcia pública de nuclis DISEMINA d'accés a Internet.
  
- Potenciació i extensió de les xàrcies de telecomunicacions de banda ampla.
  
- Promoció de servicis adaptats als col·lectius DISEMINA.
  
- Equipament d'un nucli DISEMINA
  
DISEMINA oferix:
  
- Correu electrònic per als usuaris que ho desitgen.
  
- Servidor Web de DISEMINA, amb una pàgina personalitzada per al projecte.
  
- Generació de cursos per als usuaris DISEMINA.
  
- Accés a Internet.
  
2.2 Ajudes per a la millora d'instal·lacions informàtiques de les biblioteques i agències de lectura municipals.
  
Anualment, la Conselleria de Cultura, Educació i Esport de la Generalitat Valenciana convoca per mitjà d'orde una línia de subvencions destinada a contribuir al finançament de les despeses derivades de l'adquisició de material informàtic amb destí a les biblioteques i agències de lectura municipals que tinguen un conveni firmat amb la Generalitat Valenciana.
  
La valoració de les subvencions, la realitza el Consell de Biblioteques de la Generalitat Valenciana i l'equip informàtic i telemàtic que es pot adquirir amb les ajudes és el següent:
  
- Unitat central amb processador Pentium IV amb 128 Mb mínim de memòria RAM i disc dur mínim de 40 Gb.
  
- Monitor SVGA 17-
  
- Targeta de xàrcia Ethernet.
  
- Sistema operatiu Windows 2000.
  
- Microsoft Internet Explorer, versió 5 o superior.
  
- Impressora làser o de raig de tinta amb cable de connexió en paral·lel, compatible amb Windows i preparada per a impressió de codi de barres.
  
- Dispositiu de lectura òptica de codi de barres. És imprescindible que el dispositiu siga de connexió al teclat.
  
- Gravador-lector de CD-ROM.
  
- Dispositius de comunicacions.
  
- Elements de connexió telemàtica (no s'inclouen despeses de connexió telefònica i/o telemàtica).
  
ANNEX II
  
SOLUCIÓ TECNOLÒGICA PROPOSADA
  
1. Introducció
  
En este annex es descriu l'estratègia a seguir a la Comunitat de València a fi de portar la ?Societat de la Informació- a les seues biblioteques públiques.
  
Per a afavorir l'accés a la societat de la informació, es considera prioritari el desenrotllament d'una àmplia xàrcia de punts d'accés públic a Internet en les biblioteques públiques que permeta a tots els ciutadans accedir a Internet de forma gratuïta amb una qualitat elevada, dotant les biblioteques de la connectivitat i l'equipament necessaris per a això. Este objectiu és el que arreplega i perseguix el programa ?Internet en les Biblioteques?.
  
El desenrotllament de la xàrcia de punts d'accés públic a Internet en les biblioteques inclou actuacions que cobrixen la instal·lació d'accessos de banda ampla, la instal·lació de xàrcies d'àrea local i la instal·lació dels equips multimèdia i els programes informàtics bàsics que resulten necessaris per a facilitar l'accés a Internet als usuaris de les biblioteques públiques.
  
L'accés a Internet en les biblioteques públiques suposa obrir una nova via de comunicació permanent amb l'exterior i possibilita un enorme enriquiment personal als usuaris de les biblioteques. La biblioteca es convertix així en un punt públic que oferix accés a la informació electrònica disponible en Internet i en suports digitals. Esta possibilitat es relacionaria directament amb el model de biblioteca pública com a centre d'accés a informació i coneixement, independentment del seu suport material i la seua ubicació física.
  
A partir de l'accés a Internet en les biblioteques, hem d'afegir la possibilitat de l'accés a les biblioteques des d'Internet; és a dir la creació d'un nou tipus d'usuaris la relació dels quals amb la biblioteca no siga presencial sinó virtual.
  
2. Solució Tecnològica
  
En este apartat es definix la solució proposada per al programa ?Internet en les Biblioteques- com un producte integrable i configurable per mòduls en funció de la grandària del municipi.
  
El producte es definix entorn de 4 components:
  
- Connectivitat a Internet de banda ampla
  
- Equipament informàtic en la biblioteca
  
- Xàrcia d'àrea local
  
- Servicis explotació, suport i manteniment
  
Les característiques configurables de la solució es referiran a dos aspectes:
  
- Amplada de banda de connexió a Internet
  
- Nombre de terminals de navegació en la biblioteca
  
El producte definix 2 mòduls segons el grau d'equipament. En cada biblioteca s'instal·larà el mòdul corresponent al nombre d'habitants del municipi, segons mostra la taula següent:
  
En els punts següents es detallen cada un dels components de la solució.
  
2.1 Connectivitat a Internet de banda ampla
  
El producte incorpora una solució d'accés a Internet de banda ampla, amb possibilitat de proporcionar connexió en qualsevol punt d'Espanya.
  
En cada biblioteca s'optarà per la millor solució de connectivitat a Internet de banda ampla disponible. La solució es basa en l'ús de la tecnologia ADSL sempre que estiga disponible. En aquelles biblioteques que no entren en les àrees de cobertura de la tecnologia ADSL s'optarà per solucions sense fil, bé LMDS en aquelles zones cobertes per esta tecnologia, o bé satèl·lit en les biblioteques que no entren en la cobertura d'una altra tecnologia que garantisca l'accés a Internet de banda ampla.
  
En qualsevol cas el programa preveu i garantix que si després del desplegament inicial d'una solució de connectivitat, transcorregut un temps, la biblioteca entra en la cobertura d'una altra solució que oferisca millors prestacions tecnològiques o econòmiques (ADSL, Cable, LMDS,?), es procedirà a la substitució de l'equipament de connectivitat, adoptant sempre la millor tecnologia disponible.
  
2.2 Equipament Informàtic
  
La biblioteca s'equiparà amb terminals d'accés a Internet, que es posaran a disposició de tots els usuaris d'estes. Específicament, les biblioteques es dotaran amb els tipus següents d'equips de consulta per a ús públic:
  
- Terminal principal de navegació
  
- Terminals de navegació
  
- Perifèrics
  
Terminal principal de navegació
  
Este terminal es dedicarà preferentment a l'accés als servicis avançats en línia que proporcionen les diferents administracions, per a les biblioteques públiques.
  
Els centres es dotaran d'1 terminal d'este tipus. En estos equips es primaran les configuracions compactes i robustes per a assegurar el correcte funcionament en un centre d'accés públic.
  
La configuració del maquinari definirà un terminal d'última generació:
  
- Processador d'última generació
  
- Configuracions de memòria i disc estàndard
  
- Targeta de xàrcia Ethernet 10/100 BT o Targeta d'Accés Wi-Fi
  
- Monitor d'almenys 15- preferiblement pla
  
- Targeta de so
  
- Teclat / Ratolí òptic
  
La configuració del programari d'estos equips serà la següent:
  
- Sistema operatiu d'àmplia difusió
  
- Programari d'accés a Internet (navegació i correu)
  
- Paquet ofimàtic
  
- Programari de visualització de documents PDF
  
- Compressor/descompressor de fitxers ZIP
  
- Aplicacions de reproducció de vídeo i àudio
  
- Filtre d'accés a Internet configurable per a prohibició d'accés a pàgines pornogràfiques, racistes, etc.
  
- Antivirus
  
·- Programari per a videoconferència
  
- Agents de recollida de dades estadístiques d'ús
  
- Agents de control de seguretat d'ús
  
- Agents de gestió remota del terminal
  
Terminals de navegació
  
Els terminals de navegació són terminals que preferentment es dediquen a proporcionar accés públic a Internet i a l'execució d'aplicacions bàsiques.
  
Els centres es dotaran d'1 a 3 terminals d'este tipus, depenent del nombre d'habitants de la població.
  
Estos terminals estaran compostos per:
  
- Processador que garantisca la navegació en Internet de qualitat i l'execució d'aplicacions bàsiques
  
- Configuracions de memòria i disc estàndard
  
- Targeta de xàrcia Ethernet 10/100 BT o Targeta d'Accés WiFi
  
- Monitor d'almenys 15- preferiblement pla
  
- Targeta de so
  
- Teclat / Ratolí òptic
  
La configuració del programari d'estos equips serà la següent:
  
- Sistema operatiu d'àmplia difusió
  
- Programari d'accés a Internet (navegació i correu)
  
- Paquet ofimàtic
  
- Programari de visualització de documents PDF
  
- Compressor/descompressor de fitxers ZIP
  
- Aplicacions de reproducció de vídeo i àudio
  
- Filtre d'accés a Internet configurable per a prohibició d'accés a pàgines pornogràfiques, racistes, etc.
  
- Antivirus
  
Perifèrics
  
Cada biblioteca s'equiparà amb:
  
- Auriculars i micròfon
  
- Impressora
  
- Lector i gravador de CD
  
- Disquetera
  
- Càmera Web
  
Cada biblioteca comptarà amb una impressora, connectada al terminal principal de navegació.
  
Els perifèrics es proporcionen a petició d'un usuari. Els perifèrics es guardaran en una localització tancada i segura en la biblioteca mentre no es troben en ús.
  
2.3 Xàrcia d'àrea local
  
En la biblioteca es desplegarà una xàrcia d'àrea local que permeta la connexió de tots els terminals de la biblioteca amb l'equipament de connectivitat a Internet. La xàrcia d'àrea local és una dotació essencial per a garantir els servicis de connectivitat i per a poder oferir els servicis de gestió remota de la biblioteca.
  
Per a facilitar el desplegament de l'equipament en les biblioteques i reduir els requisits dels locals quant a infraestructura i cablejat, es preveu l'ús d'una xàrcia d'àrea local sense fil (WLAN).
  
És important destacar que la tecnologia WLAN obri les portes a una posterior extensió del programa pel que fa a dotar les biblioteques d'equipament d'ordinadors portàtils, que es proporcionarien als usuaris davall petició, permetent-los l'accés a Internet des dels seus llocs de lectura de la biblioteca, integrant de forma natural l'ús d'Internet amb l'ús habitual de la biblioteca. Igualment existiria la possibilitat de dotar les biblioteques de targetes sense fil, que en format de préstec, permetrien als usuaris utilitzar els seus propis portàtils per a connectar-se a la xàrcia.
  
2.4 Servicis d'explotació, suport i manteniment
  
El producte incorporarà una plataforma de gestió centralitzada que permetrà realitzar les funcions d'explotació i gestió de l'equipament de les biblioteques en remot.
  
Esta plataforma facilitarà l'elaboració d'informes estadístics d'ús dels terminals per perfils d'usuari.
  
Així mateix, s'oferirà suport i manteniment dels equips i servicis proporcionats durant la vigència del conveni.
  
El suport i manteniment es prestarà amb uns acords de nivell de servici que inclouran els paràmetres següents:
  
- Disponibilitat de la connectivitat i els terminals
  
- Temps de resposta i resolució d'incidències
  
Els valors màxims permesos d'estos paràmetres i les seues definicions exactes s'inclouran en el contracte firmat amb el proveïdor del servici.
  
ANNEX III
  
OBJECTIUS DEL PROGRAMA ?INTERNET EN LES BIBLIOTEQUES-
  
En el present annex es fixen els objectius perseguits amb el programa ?Internet en les Biblioteques?. Estos objectius oferixen una idea dels beneficis socials que poden aconseguir-se amb l'execució del programa.
  
D'esta forma, es quantifiquen una sèrie d'indicadors bàsics relacionats amb les diferents àrees d'actuació. Estos indicadors constituïxen a més una ferramenta de seguiment de l'evolució del projecte.
  
1. Connectivitat
  
 A l'inici Al final
  
 del programa del programa
  
Nombre de biblioteques amb connexió
  
a Internet de banda ampla 169 395
  
Nombre de biblioteques amb connexió
  
a Internet de banda estreta o sense connexió 226 0
  
Nombre de biblioteques amb Xàrcia
  
d'Àrea Local 154 395
  
2. Equipament
  
 A l'inici Al final
  
 del programa del programaNombre total de terminals de consulta
  
d'ús públic en les biblioteques 538 1.032
  
Nombre total de terminals de consulta
  
d'ús públic en les biblioteques amb
  
connexió a Internet de banda ampla 174 1.032
  
NOTA: El valor final aconseguit per a cada un dels indicadors queda subjecte al pressupost total assignat a la Comunitat Autònoma.
  
3. Indicadors generals d'ús
  
A diferència dels indicadors anteriors, els que es mostren a continuació requerixen únicament completar el valor a l'inici de l'actuació. Estos indicadors serviran com a ferramenta per a mesurar l'impacte de les actuacions realitzades, en la utilització dels servicis oferits per les biblioteques. S'espera durant la vida del conveni, extraure informació actualitzada del valor d'estos indicadors.
  
 A l'inici del programa
  
Nombre total de visites anuals a les
  
biblioteques de la Comunitat 5.286.455
  
Nre. de prestataris inscrits en les
  
biblioteques de la Comunitat 796.552
  
Nre. de préstecs domiciliaris anuals en
  
les biblioteques de la Comunitat 2.718.433
  
NOTA: Dades del 31 de desembre de 2002 proporcionats per la Conselleria de Cultura, Educació i Esport de la Generalitat Valenciana.
  
4. Manteniment
  
Es proposen els indicadors següents per a mesurar la qualitat del servici:
  
- Taxa de disponibilitat del servici de connectivitat. Es definix com el percentatge de temps que el servici està actiu per a més del 95% de les biblioteques
  
- Taxa de disponibilitat dels llocs. Es definix com el percentatge de temps que estan operatius el 95% dels llocs
  
- Temps mitjà i temps màxim de resposta davant d'incidències
  
El valor objectiu d'estos indicadors serà acordat per la Comissió de Seguiment, en funció de les solucions aplicades i el nivell de servici requerit per la Comunitat Autònoma.
  
ANNEX IV
  
CRITERIS D'ELECCIÓ I
  
DETERMINACIÓ DE LES BIBLIOTEQUES PÙBLIQUES BENEFICIADES PER LES ACTUACIONS EN MATÈRIA DE CONNECTIVITAT I EQUIPAMENT
  
Per a la determinació i priorització de les actuacions en les biblioteques, es valoraran els criteris següents:
  
a) La dotació a biblioteques públiques de zones desfavorides bé per la seua situació socioeconòmica, pel seu aïllament geogràfic, o per circumstàncies anàlogues, etc.
  
b) Biblioteques amb escassa o nul·la dotació informàtica i deficient connectivitat per al servici d'accés públic a Internet.
  
c) La contribució i el grau de compromís de les corporacions locals respectives (ajuntaments, diputacions provincials, etc.) en l'aplicació del programa ?Internet en les Biblioteques?.
  
d) Biblioteques amb un gran nombre d'usuaris potencials i/o reals que necessiten millorar la seua infraestructura telemàtica d'acord amb les seues prestacions.
  
Durant l'execució del Conveni s'annexarà la llista de les biblioteques en què es durà a terme l'actuació en matèria de connectivitat i equipament, on es detallaran les dades generals, el valor dels diferents criteris i en funció d'estos la prioritat assignada i la data estimada en la qual es duran a terme les actuacions en esta biblioteca.